નવી દિલ્હીસ, 10 મે: લોકસભા ચૂંટણીના પરિણામ આવવામાં હવે થોડાક જ દિવસો બાકી છે. 16 મેના રોજ એ નક્કી થઇ જશે કે કેન્દ્રમાં કોંગ્રેસની સરકાર બની રહેશે કે પછી જનતા કોંગ્રેસના હાથમાંથી સત્તા છીનવીને કેન્દ્રમાં ભારતીય જનતા પાર્ટીને સરકાર બનાવવાની તક આપે છે. જે પ્રકારે દાવો કરવામાં આવી રહ્યો છે કે દેશમાં મોદીની લહેર ચાલી રહી છે તો લાગે છે કે કેન્દ્રમાં મોદીની સરકાર બનશે. ભાજપ અને સંઘ માનીને ચાલી રહ્યા છે કે મોદી જ દેશના વડાપ્રધાન બનશે. એવામાં હવે ગુજરાતના નવા મુખ્યમંત્રીને લઇને વિચાર-વિમર્શ શરૂ કરી દેવામાં આવ્યો છે.